ATP30 โชว์ฟอร์มสวย ปิดเทรดเหนือ IPO กว่า 72%
ATP30 โชว์ฟอร์มสวย ปิดเทรดเหนือ IPO กว่า 72% โดยปิดตลาดวันนี้ราคาอยู่ที่ 1.64 บาท เพิ่มขึ้น 0.69 บาท หรือ 72.63% จากราคาขาย IPO ที่ 0.95 บาท มูลค่าซื้อขายที่ 1.89 พันล้านบาท 
27 ส.ค. 2558

ผู้สื่อข่าวรายงานว่า ราคาหุ้นบริษัท เอทีพี 30 จำกัด (มหาชน) หรือ ATP30 ปิดเทรดวันแรก ราคาอยู่ที่ 1.64 บาท เพิ่มขึ้น 0.69 บาท หรือ 72.63% จากราคาขาย IPO ที่ 0.95 บาท มูลค่าซื้อขายที่ 1.89 พันล้านบาท ขณะที่ดัชนีตลาดหุ้นไทยโดยรวมบวก 2.87%
โดย ATP30 เป็นผู้ให้บริการรถโดยสารไม่ประจำทางเพื่อขนส่งพนักงานของโรงงานอุตสาหกรรมต่างๆ ทั้งในและนอกเขตนิคมอุตสาหกรรม ระหว่างแหล่งที่พักอาศัยในเขตชุมชนไปยังโรงงานอุตสาหกรรมหรือสถานประกอบการ โดยเฉพาะรอบเขตนิคมอุตสาหกรรมในภาคตะวันออก (Eastern Seaboard) ซึ่งบริษัทได้รับใบอนุญาตให้เป็นผู้ประกอบการรถโดยสารขนส่งไม่ประจำทางจากกรมขนส่งทางบก